b'\n_START_ARTICLE_\nRiisiviini\n_START_PARAGRAPH_\nRiisiviini on riisist\xc3\xa4 k\xc3\xa4ytt\xc3\xa4m\xc3\xa4ll\xc3\xa4 valmistettava alkoholijuoma. Se on suosittua It\xc3\xa4-Aasian maissa kuten Japanissa, Kiinassa, Vietnamissa ja Koreassa. Riisiviini\xc3\xa4 k\xc3\xa4ytet\xc3\xa4\xc3\xa4n It\xc3\xa4-Aasiassa paljon ruoan valmistuksessa._NEWLINE_K\xc3\xa4ymisess\xc3\xa4 riisin t\xc3\xa4rkkelys muuttuu ensin sokereiksi. Riisiviini voi olla makeaa tai kuivaa. Sen maku on ryp\xc3\xa4leviiniin ja olueen verrattuna kevyt ja pehme\xc3\xa4. Riisiviinin alkoholipitoisuus voi olla jopa 25 prosenttia. Riisiviinin v\xc3\xa4ri vaihtelee l\xc3\xa4pin\xc3\xa4kyv\xc3\xa4st\xc3\xa4 tai hiukan kellert\xc3\xa4v\xc3\xa4st\xc3\xa4 sameaan tai voimakkaan ruskeaan._NEWLINE_Japanilainen sake m\xc3\xa4\xc3\xa4ritell\xc3\xa4\xc3\xa4n usein riisiviiniksi, mutta sake on maultaan muita riisiviinej\xc3\xa4 paljon hienostuneempaa.'